Richard Klayderman. Richard Klayderman ( (28 dekabr, 1953-yil. Parij) — kino soundtracklari, etnik va klassik musiqa asarlarini qayta tashkil etgan hamda Paul de Senneville, Olivier Toussaint va Marc Minier kabi kompozitsiyalar yaratgan fransuz pianisti. Asl ismi Philippe Pagès boʻlgan pianist, Fransiyadan tashqarida haqiqiy ismini notoʻgʻri talaffuz qilmasliklari uchun katta buvisining familiyasini oʻzlashtirgan. Bolalik yillari. Klayderman pionino chalishni oʻz otasi va akardion darslari ustozidan oʻrganadi. U oʻn ikki yoshida Parij konservatoriyasiga qabul qilingan va oʻsmirlik yillarini shu yerda oʻtkazgan. Otasining kasalligi tufayli yuzaga kelgan moliyaviy qiyinchiliklar Klaydermanning klassik pianist sifatidagi karyerasiga oʻz taʼsirini oʻtkazadi. Oʻz-oʻzini moliyalashtirish uchun u bank xodimi va turli zamonaviy guruhlarda qoʻshiqchi boʻlib ishlagan. Shu yillar davomida Johnny Hallyday, Tierry Le Luron va Michel Sardou kabi fransuz sanʻatkorlari bilan birga ishlagan. Muvaffaqiyat. Klayderman 1300dan ortiq kuy yaratdi. Klassik va pop musiqa standartlarini birlashtirgan repertuari orqali yangi romantik uslubni kashf etdi. 2006-yilga kelib, uning sotuvdagi musiqiy albomlari soni taxminan 70 millionga yetdi. 267ta oltin va 70ta platina uning nomi bilan qayd etildi. Klayderman "Guinness rekordlar kitobi" tomonidan „"Dunyodagi eng muvaffaqiyatli pianist“" sifatida tan olingan.